Hej Bolius  
  
Er ved at sælge sommerhus. Ejendomsmægler fortæller at hans ansatte altmulig mands hustru gerne vil købe huset til den prisejensdomshandler har foreslået. Er der her utidig sammenfald af interesser?Jeg har selv forlangt at prisen skulle forhøjes med 75000 kr. V.h.


Med venmlig hilsen Erik


Salg af hus, ejendomsmæglerens ansattes hustru vil købe - er det lovligt eller sammenfald af interesser?
Hej Erik


Spørgsmålet er bl.a. reguleret af de såkaldte forbrugeretiske regler, som er udarbejdet i samarbejde mellem Forbrugerrådet og Dansk Ejendomsmæglerforening. 


Ifølge de forbrugeretiske reglers pkt. 7.2, så skal ejendomsmægleren udtræde, såfremt den pågældende ejendomsmægler har en ansat, der har en hustru, som ønsker at købe ejendommen. 


Det er netop tilfældet her. Derfor mener jeg også, at du i denne situation kan forlange at få en anden ejendomsmægler.

